राजस्थान माध्यमिक शिक्षा बोर्ड वर्ष 2021 की परीक्षाओं से परीक्षार्थियों को पुनर्मूल्यांकन की सुविधा का लाभ दे सकता है। इस संबंध में बोर्ड ने प्रस्ताव तैयार किया है और इसे मंजूरी मिलने के बाद लागू किया जा सकता है। इससे प्रदेश के परीक्षार्थियों को फायदा होगा।
 बोर्ड के अध्यक्ष डॉ डीपी जारोली ने बुधवार को अपने 1 वर्ष के कार्यकाल पूरा होने पर मीडिया से बातचीत के दौरान कहा कि परीक्षा परिणाम के बाद असंतुष्ट विद्यार्थी संवीक्षा के लिए आवेदन करता है। बोर्ड उसे उसकी उत्तर पुस्तिका भी उपलब्ध कराता है, लेकिन कई बार परीक्षार्थी के सवालों के जवाब सही होने के बावजूद भी परीक्षक द्वारा परीक्षार्थी को नंबर नहीं दिए जाते हैं। ऐसे बहुत सारे मामले बोर्ड के सामने आते हैं, लेकिन पूर्व में प्रचलित नियमों और उप नियमों के तहत पुनर्मूल्यांकन का प्रावधान नहीं है। वर्तमान में सिर्फ पुनर्गणना का प्रावधान है।
 बोर्ड अध्यक्ष ने भी माना कि कई मामलों में विद्यार्थी के साथ अन्याय किसी स्थिति हो जाती है। इन सब परिस्थितियों को देखते हुए उन्होंने पुनर्मूल्यांकन का प्रस्ताव तैयार कराया है। बोर्ड के गठन के बाद इसे मंजूर कराया जाएगा और इसे लागू करने का प्रयास किया जाएगा।
 डाॅ. जारोली ने बताया कि बोर्ड टॉप्स 21 टीचर ओरियंटेशन प्रोग्राम शुरू करेगा। आमुखीकरण प्रोग्राम के तहत 7 दिन के लिए रिफ्रेशर कोर्स आयोजित किए जाएंगे। यह जयपुर और अजमेर में बोर्ड के जो भवन खाली पड़े हुए हैं उनमें कराए जाएंगे। इसके लिए भी तैयारी की जा रही है। जुलाई से इनकी शुरुआत किए जाने की संभावना है।
 बोर्ड अध्यक्ष जारोली ने यह भी कहा कि रीट परीक्षा पूर्व निर्धारित 25 अप्रेल को ही होगी। इस दिन महावीर जयंती है और इसका ईश्यू उठा, यह सही है, लेकिन जैन धर्म में त्याग का अहम स्थान है और बेरोजगारों के लिए परीक्षा के तीन घंटे का त्याग करें। पहले ध्यान में आता तो कुछ हो सकता था लेकिन बड़ी परीक्षा है और करीब साढे़ सोलह लाख अभ्यर्थी शामिल होंगे। ऐसे में तैयारी की जा रही है और परीक्षा तिथि में बदलाव सम्भव नहीं है।
 (रिपोर्ट-आरिफ कुरैशी)
This website follows the DNPA Code of Ethics.
 
राजस्थान माध्यमिक शिक्षा बोर्ड वर्ष दो हज़ार इक्कीस की परीक्षाओं से परीक्षार्थियों को पुनर्मूल्यांकन की सुविधा का लाभ दे सकता है। इस संबंध में बोर्ड ने प्रस्ताव तैयार किया है और इसे मंजूरी मिलने के बाद लागू किया जा सकता है। इससे प्रदेश के परीक्षार्थियों को फायदा होगा। बोर्ड के अध्यक्ष डॉ डीपी जारोली ने बुधवार को अपने एक वर्ष के कार्यकाल पूरा होने पर मीडिया से बातचीत के दौरान कहा कि परीक्षा परिणाम के बाद असंतुष्ट विद्यार्थी संवीक्षा के लिए आवेदन करता है। बोर्ड उसे उसकी उत्तर पुस्तिका भी उपलब्ध कराता है, लेकिन कई बार परीक्षार्थी के सवालों के जवाब सही होने के बावजूद भी परीक्षक द्वारा परीक्षार्थी को नंबर नहीं दिए जाते हैं। ऐसे बहुत सारे मामले बोर्ड के सामने आते हैं, लेकिन पूर्व में प्रचलित नियमों और उप नियमों के तहत पुनर्मूल्यांकन का प्रावधान नहीं है। वर्तमान में सिर्फ पुनर्गणना का प्रावधान है। बोर्ड अध्यक्ष ने भी माना कि कई मामलों में विद्यार्थी के साथ अन्याय किसी स्थिति हो जाती है। इन सब परिस्थितियों को देखते हुए उन्होंने पुनर्मूल्यांकन का प्रस्ताव तैयार कराया है। बोर्ड के गठन के बाद इसे मंजूर कराया जाएगा और इसे लागू करने का प्रयास किया जाएगा। डाॅ. जारोली ने बताया कि बोर्ड टॉप्स इक्कीस टीचर ओरियंटेशन प्रोग्राम शुरू करेगा। आमुखीकरण प्रोग्राम के तहत सात दिन के लिए रिफ्रेशर कोर्स आयोजित किए जाएंगे। यह जयपुर और अजमेर में बोर्ड के जो भवन खाली पड़े हुए हैं उनमें कराए जाएंगे। इसके लिए भी तैयारी की जा रही है। जुलाई से इनकी शुरुआत किए जाने की संभावना है। बोर्ड अध्यक्ष जारोली ने यह भी कहा कि रीट परीक्षा पूर्व निर्धारित पच्चीस अप्रेल को ही होगी। इस दिन महावीर जयंती है और इसका ईश्यू उठा, यह सही है, लेकिन जैन धर्म में त्याग का अहम स्थान है और बेरोजगारों के लिए परीक्षा के तीन घंटे का त्याग करें। पहले ध्यान में आता तो कुछ हो सकता था लेकिन बड़ी परीक्षा है और करीब साढे़ सोलह लाख अभ्यर्थी शामिल होंगे। ऐसे में तैयारी की जा रही है और परीक्षा तिथि में बदलाव सम्भव नहीं है। This website follows the DNPA Code of Ethics.